《送范少约二首》
宋代·项安世

云来已三白，诗唱当再和。
方无望其有，既有不可奈。
方卑看成高，既高还易堕。
妇言天雨米，安得箕可簸。
儿言天雨玉，安得刀可瑳。
粉厚婢思涂，面粗僮欲磨。
茗尘吾自嗓，榆荚邻俾贷。
我马玉山禾，饥甚晞可剉。
我客金城氈，寒甚睎可坐。
欲出无人踪，且起复且卧。
欲行无地皮，疑坎复疑坷。
下铺鹅肪璧，千里无点涴。
上张狐腋裘，六合无罅破。
仕者有无谋，来年卜农课。
贫者怀近尤，眼下不救饿。
书生于其间，俯吊而仰贺。

作者简介：项安世（1129--1208），孝宗淳熙二年（1175年）进士，光宗绍熙四年（1193年）任秘书省（管理皇家典籍）正字，隔年为校书郎兼实录院检讨官。宁宗庆元元年出通判池州，开禧二年（1206年）起知鄂州，迁户部员外郎、湖广总领。及后以太府卿终其官职。庆元年间因谪居江陵，足不出户，专事研究，于《左传》、《周易》诸经皆有见解，项安世自谓其学得自程颐《易传》，纪晓岚评价：“安世之经学深矣，何可轻诋也。”嘉定元年（1208年）卒。有《周易玩辞》十六卷、《项氏家说》、《平庵悔稿》等。其生平可见于《馆阁续录》、《宋史》。